**А**йчына – самае дарагое месца… А яшчэ і тое, дзе я нарадзілася і вырасла.

**Б**ацькі далі мне імя, прозвішча сваё, узяўшы на рукі ўпершыню.

**В**ырасла я ў цудоўнай сям’і.

**Г**ляджу, хутка і школьныя гады праляцелі.

**Д**ома і ў школе, з сябрамі і з роднымі сваімі…

**Е**хаць пара паступаць надыдзе хутка…

**Ё**й, той пары, такі час падыходзіць, што цяжка стрымліваць свае перажыванні і хваляванні…

**Ж**ыццё патрабуе рознастаронняй уважлівасці і памяркоўнасці.

**З**аўтрашні дзень такі невядомы, але патрабуе ўпэўненасці, бо здзіўленне – нейтральная эмоцыя, якая рэагуе на раптоўную рэакцыю ў сітуацыі.

**І** такое нас, моладзь, чакае цяпер кожны дзень.

**К**алі прыйдзе сталасць, зменяцца адносіны і да родных мясцін.

**Л**епей за бацькоўскі край няма нічога на нашай Зямлі!

**М**ова родная ды першае слова, матуліны рукі ды першае каханне…

**Н**е… Не забудзем гэта ніколі…

**О**го!

**П**ацалунак першы, нясмелы, няўмелы… Першыя пачуцці…

**Р**астуць крылы радасці за плячыма, якія змогуць задаволіць любую чалавечую патрэбу.

**С**управаджаецца гэта пачуццё здаволенасцю самім сабой і навакольным светам.

**Т**ак, згадзіцеся, вы, усюды пабыўшы, ляціце дамоў з натхненнем!?

**У**жо няма ні занятасці, ні страху, толькі захапленне роднымі краявідамі!..

**У**се людзі не ідуць гладкай дарогай.

**Ф**ормай пакуты з’яўляецца гора.

**Х**аця гэта і адмоўная эмоцыя, але яна існуе.

**Ц**япер за ім яшчэ перажываецца эмоцыя страху.

**Ч**ым болей баіцца чалавек, тым больш шукае паратунку ў родных сценах.

**Ш**лях жыцця некалі ж канчаецца, і спакойнай плынню ракі параўноўваецца з невядомым берагам: бяжыць вада ў рэчачцы ды й высахнуць можа, жыве чалавек – не вечны ж і шлях жыццёвы…

**Э**х, ведаць бы наперад!

**Ю**лі, не юлі, а не зможаш падмануць лёс.

**Я** свае пачуцці зараз сабяру ў жыццёвы вянок, з кветкамі радасці, адчаю, пяшчоты і смутку, а напісаныя словы застануцца маёй “Азбукай пачуццяў” на паперы… Я такі стварыла алфавіт-аповед. З першай літары А пачала. Які вынік атрымаўся, слова за табой, мой невядомы чытач? Я ведаю, што Я – апошняя літара ў алфавіце, але веру ў Перамогу, і маю надзею, што я – не апошняя…